Obrazovne institucije na Novom Beogradu
Obrazovne institucije na Novom Beogradu su:

Osnovne škole 
Na teritoriji ove beogradske opštine se nalaze sledeće osnovne škole:

OŠ „20. oktobar“ 
Škola se nalazi u ulici Omladinskih brigada broj 128, u centru  Bloka 70.

Škola je počela sa radom školske 1975/76 godine. Ukupna površina školskog prostora iznosi 7.500 m². Oko škole se nalaze školska dvorišta, ukupne površine   22.000 m², sa sportskim terenima, betonskim stazama i zelenim površinama. Nastava se oraganizuje u dva međusobno povezana objekta, sa 30 učionica, 7 kabineta predmetne nastave, 2 fiskulturne sale, bazenom, svečanom salom, bibliotekom i sportskim terenima. Osim toga, škola ima zbornicu, kancalariju direktora, kabinete za: pedagoga, psihologa i logopeda, pripremne kabinetima za nastavnike, zubnu ambulantu i kuhinju sa trpezarijom.

Škola ima oko 1200 učenika i većina živi u stambenim blokovima 70 i 70a. U školi je zaposleno oko 115 radnika, a nastava se obavlja u dve smene.

OŠ „Borislav Pekić“ 
Škola se nalazi u ulici Danila Lekića Španca broj 27.

OŠ „Branko Radičević“ 
Škola se nalazi u ulici Jurija gagarina broj 195.

OŠ „Vlada Obradović Kameni“ 
Škola se nalazi u ulici Dobanovačkoj 2a.

OŠ „Duško Radović“ 
Škola se nalazi u ulici Bulevar Zorana Đinđića broj 112.

OŠ „Đuro Strugar“ 
Škola se nalazi u Bulevaru Milutina Milankovića broj 148.

OŠ „Ivan Gundulić“ 
Škola se nalazi u ulici Narodnih heroja broj 12.

OŠ „Jovan Dučić“ 
Škola se nalazi u ulici Milentija Popovića broj 16.

OŠ „Jovan Sterija Popović“ 
Škola se nalazi u ulici Vojvođanskoj broj 61.

OŠ „Kneginja Milica“ 
Škola se nalazi u ulici Jurija gagarina broj 78.

OŠ „Kralj Aleksandar I“ 
Škola se nalazi u ulici Aleksinačkih rudara broj 22.

OŠ „Laza Kostić“ 
Škola se nalazi u ulici Milentija Popovića broj 72. Škola od 2005. godine nosi ime po pesniku Lazi Kostiću, a pre toga se zvala „Sedam sekretara SKOJ-a”. Škola je počela sa radom 5. septembra 1977. godine i tada je nosila ime OŠ „Sedam sekretara SKOJ-a”. Prvi učenici su pristigli iz OŠ „Josip Broz Tito” (današnja OŠ „Jovan Dučić”) i iz OŠ „Radoje Domanović”. Prvu školsku godinu je završilo 1168 učenika. Arhitekta škole je Aleksandar Stjepanović. Školu je 2014. godine pohađalo više od 900 đaka. (tri odeljenske zajednice u osmom razredu). Škola je poznata po mnogim projektima koje održava, kao na primer projekat „Škola bez nasilja”. Škola ima preko 25 kabineta i učionica u kojima se vrši nastava. Na donjem spratu se nalazi i kabinet informatike. Škola raspolaže bazenom, veštačkom stenom i sa dve sale za fizičko - velika u prizemlju škole i mala na gornjem spratu. U podnožju škole se takođe nalazi velika sala u kojoj se uglavnom vrši nastava muzičke kulture, ali i razne manifesacije. Škola ima biblioteku. U nastavničkom kadru škole radi preko 35 nastavnika i učitelja.

OŠ „Marko Orešković“ 
Škola se nalazi u ulici Otona Župančića broj 30.

OŠ „Milan Rakić“ 
Škola se nalazi u ulici Vojvođanskoj broj 62.

OŠ „Mladost“ 
Škola se nalazi u ulici Gandijevoj broj 99 u bloku 64. Škola je počela sa radom 1989. Prvi učenici su pristigli iz osnovnih škola „Jovan Sterija Popović" i „Užička republika" (današnja „Kneginja Milica") Ovo je osmogodišnja škola, ali ima i odeljenja za predškolski uzrast. Škola je u martu 2006. otpočela projekat „Škola bez nasilja“ koji podržava UNICEF i prema pisanju sajta škole, ovo je prva škola koja je to uradila. Težnja škole je i prevencija protiv bolesti zavisnosti. U školi se realizuje mnogobrojne sekcije iz oblasti kulture, umetnosti, nauke, tehnike i sporta. Đaci su postigli zapažene rezultate na takmičenjima iz raznih predmeta, posebno iz biologije, geografije i francuskog jezika u toku školske 2009/2010. godine i gimnastike i matematike naredne godine, kao i plasman na „Internet olimpijadi“ koju organizuje Matematičko društvo „Arhimedes“. Takođe, ističe se i rad đaka iz oblasti veronauke o čemu je izveštavao sajt SPC-a. Učitelji ove škole su nagrađeni zbog dobre prakse koju sprovode. Nagradu im je uručilo Društvo učitelja Beograda 2011.

OŠ „Nadežda Petrović“ 
Škola se nalazi u ulici Luja Adamiča broj 4. Škola je počela sa radom 1956. godine.

OŠ „Radoje Domanović“ 
Škola se nalazi u ulici Bulevar umetnosti broj 31.

OŠ „Ratko Mitrović“ 
Škola se nalazi u ulici Omladinskih brigada broj 58.

Gimnazije i srednje škole 
 Deveta beogradska gimnazija „Mihajlo Petrović Alas“, Goce Delčeva br. 41
 Deseta beogradska gimnazija „Mihailo Pupin“, Proleterske solidarnosti br. 1a
 Grafička škola "Milan Rakić", Otona Župančiča br. 19
 Tehnička škola „Novi Beograd“ (ranije „Prvi maj“), Omladinskih brigada br. 25
 Srednja turistička škola „Novi Beograd“ (ranije OŠ „Vladimir Ilič Lenjin“), Otona Župančiča br. 4
 Škola za nove tehnologije „Politehnika“, Bulevar AVNOJ-a

Visoke škole i fakulteti 
 Visoka turistička škola strukovnih studija, Bulevar AVNOJ-a br. 153
 Fakultet dramskih umetnosti, Bulevar Umetnosti br. 20
 Univerzitet "Braća Karić", Palmira Toljatija br. 3
 Univerzitet primenjenih nauka "Megatrend", Bulevar Umetnosti br. 29
 Visoka tehnička škola strukovnih studija Novi Beograd, Bulevar AVNOJ-a br. 152a

Izvori 

Novi Beograd
Opština Novi Beograd